21/08/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 2013/075

Resolución do 31 de xullo de 2013, da Xefatura Territorial da Coruña da Consellería de Economía e Industria, pola que se autoriza e se aproba o proxecto de execución das instalacións eléctricas no concello de O Pino (N.° Expte. IN407A 2013/075). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Distribuidores Electricidad, S. A. (UDESA). Domicilio social: rúa José Ángel Valente, 17-baixo, local 62, 15706 Santiago de Compostela. Denominación: centro de seccionamento e manobra Rabal. Situación: O Pino. Características técnicas: • Centro de seccionamento a instalar no interior dunha nova caseta de obra civil, que será o punto de manobra das liñas Tarroeira-Medín (Expte. IN407A 2004/068) e eixo Cimadevila-Rabal (Expte. IN407A 2009/303), composto de: • Centro de seccionamento en caseta prefabricada de formigón composto polas seguintes 4 celas: unha cela de liña para a entrada da liña Tarroeira-Medín a CT Rabal de Abaixo, unha para a saída da liña Tarroeira-Medín a CT Bugalleira e outra para a saída da liña eixo Cimadevila-Rabal a CT Rabal de Arriba, e unha cela de protección con trafos de tensión para a alimentación dos servizos auxiliares. • Para realizar a conexión das liñas de media tensión existentes no centro de seccionamento e manobra Rabal proxectado, proxéctanse dous tramos de liña de media tensión soterrada, que son os seguintes: • Liña de media tensión soterrada, a 20 kV, cunha lonxitude de 33 m, con condutor RHZ1-20L 12/20 kV 1x240 mm 2 Al, con orixe no paso aéreo-soterrado a realizar en apoio existente s/n de tipo C-14/3000 da LMT Tarroeira-Medín, e final no paso aéreo-soterrado a realizar neste mesmo apoio, despois de realizar entrada e saída no centro de seccionamento Rabal proxectado. • Liña de media tensión soterrada, a 20 kV, cunha lonxitude de 17 m, con condutor RHZ1-20L 12/20 kV 1x240 mm 2 Al, con orixe nunha das celas de liña a instalar no centro de seccionamento Rabal proxectado, e final no paso aéreo-soterrado a realizar en apoio existente s/n de tipo C-14/3000 da LMT eixo Cimadevila-Rabal, mesmo apoio onde se realizan os pasos aéreo-soterrados da LMT Tarroeira-Rabal proxectados (coordenadas UTM, X: 554.370; Y: 4.756.778), onde se ubicará un reconectador existente en apoio. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 31 de xullo de 2013. A xefa territorial P. A. O xefe do Servizo de Administración Industrial Artigo 30.3 Decreto 110/2013. DOG 140, do 24 de xullo de 2013 Ivaylo Ivanov Serradilla Minelli